שיחה:חווה לוצקי

message: לא הצלחתי להבין מתוכן הערך ומהקישורים החיצוניים שלו, מה החשיבות האנציקלופדית של הנושא. ערן - שיחה 23:48, 13 במרץ 2016 (IST)
replies: text: מסתומרת. היא אישה, והיא חיה בקום המדינה. • צִבְיָה • שיחה • ד' באדר ב' ה'תשע"ו 13:30, 14 במרץ 2016 (IST)
replies: text: :יש רחוב בעיר רחובות שקרוי על שמה, ועמדתי העקרונית היא שיש מקום לערך על אדם שיש רחוב הקרוי על שמו. Lostam - שיחה 14:55, 14 במרץ 2016 (IST)
replies: text: ::באתר ראשונים כתוב "עיסוקה הקימה את חברת "לינה" (כמו יד-שרה)". יתכן שארגון "לינה" היה בזמנו ארגון צדקה לא קטן, ולכן קראו רחוב על שמה. אגב, שם הרחוב "חוה לוצקי" ולא כמו שם הערך "חווה לוצקי".אגסי - שיחה 15:08, 14 במרץ 2016 (IST)
replies: text: :::אני מתייג את משתמשת:Sharon Geva המומחית שלנו בנושא נשים בהיסטוריה של ישראל, לגבי חשיבותה של לוצקי וארגון "לינה". אגסי - שיחה 15:31, 14 במרץ 2016 (IST)
replies: text: :::: הבעיה עם עמדה דיכוטומית כזו היא שהיא לוקחת שיקולים של ועדת שמות מקומית ומשליכה מהם על חשיבות אנציקלופדית. פעמים רבות נקראים שמות רחובות על שמותיהם של אנשים שתרמו כספים, עסקנים פוליטיים זוטרים ביותר, שלא לדבר על המאהבת של ראש העיר. יש לבחון את הערך לגופו, לפי תוכנו, ולא האם ועדת שמות כזו או אחרת חשבה שיש להנציח אדם זה או אחר. עידו • שיחה 07:09, 15 במרץ 2016 (IST)
replies: text: :::::אני דוגל בעמדה שכל אישיות שזכתה שרחוב ייקרא על שמה, זכאית לערך בוויקיפדיה, על מנת שתושבי הרחוב יוכלו לדעת פרטים על אותה האישיות. אנו כאן למען המשתמשים שלנו.  ‏Ovedc • שיחה • אמצו ערך יתום! 14:46, 15 במרץ 2016 (IST)
replies: text: ::::::אגסי תודה על התיוג ועל השיתוף, בזכות הדיון הזה למדתי -- לא הכרתי את שמה לפני כן. מצטרפת לOvedc, גם אני חושבת שאם אישיות זכתה שיקראו רחוב על שמה, אין ספק שראויה לערך (בדיוק עכשיו עובדת סטודנטית על ערך על אישה שנקרא רחוב בירושלים על שמה). לעניין חווה לוצקי, מציעה לשנות את המשפט הפותח של הערך, כך שישקף טוב יותר את הצגתה, ובכך יבהיר את החשיבות. למשל: מראשוני המושבה רחובות, פעילת ציבור במושבה, אשת העלייה הראשונה. מה דעתכם? Sharon Geva - שיחה 13:11, 16 במרץ 2016 (IST)
replies: text: ::::::::לא הייתה פעילת ציבור וגם לא מראשוני רחובות. אנחנו מחויבים לדייק, במיוחד בפתיח, וזה נכון גם לגברים וגם לנשים. לשיטתכם צריך לכתוב בפתיח שיש רחוב על שמה, כי זה נימוק החשיבות. נרו יאיר • שיחה • ז' באדר ב' ה'תשע"ו • 01:19, 17 במרץ 2016 (IST)
replies: text: :::::::::קריאת רחוב על שמו של מישהו היא לא נימוק לחשיבות. הפרט היחיד שמנמק חשיבות הוא "אגודת לינה", כאשר בכלל לא ברור מה גודל האגודה, כמה שנים היא פעלה וכו'. כרגע לא נראה שיש חשיבות. ‏Hobo ‏X ‏Hobot‏  14:58, 18 במרץ 2016 (IST)
replies: text: ::::::::::חוה לוצקי, כפי שדמותה מתוארת בערך, היא אישיות חסרת כל חשיבות אנציקלופדית. עצם העובדה שקראו על שמה רחוב לא אומרת דבר וחצי דבר, ובוודאי אין בכך משום הבהרת חשיבות; בערים רבות מאוד בארץ נקראו רחובות על שם ראשוני היישוב – וממש, אבל ממש, אין חשיבות אנציקלופדית לכל אחד מאלפי התושבים הראשונים של רחובות, או ראשון לציון, או רעננה. אביעדוס • שיחה 15:15, 18 במרץ 2016 (IST)
replies: text: :::::::::::הנימוק "זכאי/ת לערך מאחר ויש רחוב הקרוי על שמו/ה בעיר בישראל" הוא בוודאי נימוק חשיבות תקף, גם אם אתה אישית סבור שלא די בפרט ביוגרפי זה כדי להצדיק חשיבות. היו בעבר כבר מספר דיונים על כך ועמדה זו התקבלה כלגיטימית, גם אם שנויה במחלוקת. אתה מוזמן לפתוח הצבעת מחיקה ותינתן לקהילה הזדמנות להכריע. הדוגמה שהביא עידו לגבי "המאהבת של ראש העיר" היא קוריוז שממש אינו מעיד על הכלל, וגם במקרה זה שם הרחוב שונה לאחר שהדבר נודע. קיים עניין ציבורי לגבי אנשים שיש רחוב הקרוי על שמם, וזהו אינטרס של ויקיפדיה שקוראיה יוכלו לקבל כאן מידע אמין לגבי אנשים שיש רחוב הקרוי על שמם. זה צריך להיות הכלל, וכמובן שכמו בכל מקרה אנחנו לא רובוטים, ואם ניתקל במקרה שבו נכתב ערך על אדם שיש רחוב הקרוי על שמו, ונגיע למסקנה שמדובר במקרה איזוטרי, בקוריוז או בכל סיבה אחרת, תמיד נוכל לבחון את המקרה לגופו ולקבל החלטה שחורגת מהכלל. המקרה של לוצקי אינו המקרה הזה. Lostam - שיחה 10:15, 20 במרץ 2016 (IST)
replies: text: :::::::::::: תומכת בהשערת הערך. אני בעד הנימוק "זכאי/ת לערך מאחר ויש רחוב הקרוי על שמו/ה בעיר בישראל" וזאת כי לרוב, אלו אנשים ששווה לציין ברמה אינציקלופדית, וגם כי גם אני אישית חיפשתי את האנשים שעליהם יש רחוב בויקיפדיה ... לגבי נשים, לא אתפלא אם אין תיעוד מקיף עליה כיוון שיש מיעוט מקורות אלקטרוניים על נשים בקום המדינה. אמא של גולן - שיחה 11:40, 20 במרץ 2016 (IST)
replies: text: ::::::::::::: , האם מרים סמט תוכל לעזור כאן? בברכה אמא של גולן - שיחה 11:54, 20 במרץ 2016 (IST)
replies: text: :::::::::::::::למיטב ידיעתי מרים סמט התמחתה באישה חשובה אחת, לא ידוע לי שהתמחתה בתולדותיהן של נשים נוספות. דוד שי - שיחה 19:25, 20 במרץ 2016 (IST)
replies: text: ::::::::::::::אחזור על דבריי: בערים רבות מאוד בארץ נקראו רחובות על שם ראשוני היישוב – וממש *ממש* אין חשיבות אנציקלופדית לכל אחד מאלפי התושבים הראשונים של רחובות, או ראשון לציון, או רעננה. הנימוק "זכאי/ת לערך מאחר שיש רחוב הקרוי על שמו/ה בעיר בישראל" לא היה ולא יהיה נימוק חשיבות תקף, וכפי שהודית, אכן אין בנוגע לזה קונצנזוס. לכל היותר זו יכולה להיות טענה תומכת במסגרת טיעון רחב יותר לחשיבות; נימוק מספק זה לא.

text: ::::::::::::::אכן, נראה שפנינו להצבעת מחיקה (אלא אם יופיע מידע חדש על אודות לוצקי שיאיר את חשיבותה האנציקלופדית). אביעדוס • שיחה 15:14, 20 במרץ 2016 (IST)
 למרות שגרתי ברחובות שנים לא מעטות והכרתי היטב את ההיסטוריה שלה וגם את הרחוב המסוים, לא ידוע לי דבר על חווה לוצקי. ובכל זאת דומני שאוכל לשפוך אור בעניין הלינה - ראו את מזכרת בתיה#חברת "לינת צדק" וזכרו שמדובר ביישובים שכנים.
דבר נוסף, הייתי מעורב בפוליטיקה העירונית של רחובות ואפילו במתן שמות לרחובות ואני לא סבור שקריאת רחוב על שמו של אדם מעיד על חשיבות אנציקלופדית. אפסים רבים זכו ברחובות שיקראו על שמם רחובות. בברכה. ליש - שיחה 17:27, 20 במרץ 2016 (IST)
thread_title: הבהרת חשיבות

message: נראה כאילו הערך מועתק מכאן. יוניון ג'ק - שיחה 11:24, 14 במרץ 2016 (IST)
replies: text: בערך לא כתוב כמעט דבר. אז כבר כמה אפשר להפר? חנה Hanay • שיחה • מיזם אוניברסיטת חיפה כבר שנה רביעית 09:18, 15 במרץ 2016 (IST)
thread_title: הפרת זכויות יוצרים